Πτήση 316 της Swissair

Στις 7 Οκτωβρίου 1979, η Πτήση 316 της Ελβετικής αεροπορικής εταιρείας Swissair, ένα αεροσκάφος τύπου DC-8, συνετρίβη ενώ επιχειρούσε να προσγειωθεί στο Διεθνές Αεροδρόμιο Ελληνικού στην Αθήνα. Από τους 154 επιβάτες και πλήρωμα της πτήσης,  οι 14 έχασαν τη ζωή τους και οι 10 τραυματίστηκαν.Pilot charged in 14 aircrash fatalities. Bangor, Maine: Bangor Daily News (UPI). 10 October 1979, p. 34.

Η συντριβή
Η Πτήση SR 316 ήταν ένα διεθνές προγραμματισμένο δρομολόγιο με αφετηρία τη Γενεύη (Ελβετία) και προορισμό την Αθήνα. Το αεροσκάφος, ονόματι Uri με αριθμό νηολογίου HB-IDE, είχε κυβερνήτη τον Fritz Schmutz και συγκυβερνήτη τον Martin Deuringer.

Η Πτήση 316 ακούμπησε το διάδρομο 15L με ταχύτητα 146 κόμβων (270 χλμ/ώρα). Το αεροσκάφος επιβράδυνε, αλλά εξετράπη από τον διάδρομο και κατέληξε να σταματήσει στο δημόσιο δρόμο. Διαχωρίστηκαν η αριστερή του πτέρυγα και η ουρά και εκδηλώθηκε πυρκαγιά. Οι 14 από τους 142 επιβάτες της πτήσης έχασαν τη ζωή τους.14 die when plane overshoots runway. Spencer, Iowa: The Daily Reporter (UPI). 8 October 1979, p. 5.

Μεταξύ των νεκρών επιβατών υπήρχαν Βρετανοί, Γερμανοί και Γάλλοι πολίτες. Από τους επιβαίνοντες, οι 100 ήσαν ιατροί, καθ' οδόν σε ένα ιατρικό συνέδριο στην Κίνα.Plane crash tolls mount. Daytona Beach, Florida: Daytona Beach Morning Journal (AP). 9 October 1979, p. 8B.

Μεταξύ των επιζώντων της Πτήσης 316 ήταν ο Hans Morgenthau, ομότιμος καθηγητής του Πανεπιστημίου του Σικάγου και ειδικός στις διεθνείς σχέσεις καθώς και ο Lakshman Kadirgamar, μετέπειτα Υπουργός Εξωτερικών στη Σρι Λάνκα.Plutonium missing. St. Joseph, Missouri: St. Joseph Gazette (UPI). 9 October 1979, p. 2A.Swissair carried isotopes. Bangor, Maine: Bangor Daily News (UPI). 9 October 1979, p. 8.

Επακόλουθα
Μετά το δυστύχημα μαθεύτηκε ότι το αεροσκάφος μετέφερε πάνω από 450 κιλά ραδιοϊσοτόπων και μικρή ποσότητα πλουτωνίου. Το πλουτώνιο ήταν στις αποσκευές ενός από τους επιβαίνοντες επί του σκάφους γιατρούς και αγνοούνταν για σύντομο διάστημα μετά από τη συντριβή, αλλά βρέθηκε γρήγορα.Recover plutonium from wrecked plane. Warsaw, Indiana: Times-Union (UPI). 9 October 1979, p. 1. Οι Αρχές έλεγξαν τους πυροσβέστες και τους άλλους εργαζόμενους στη διάσωση για τυχόν έκθεσή τους στην ακτινοβολία.

Η συντριβή κατέστρεψε βιομηχανικά διαμάντια αξίας άνω των $2 εκατομμυρίων, τα οποία προορίζονταν για την Μουμπάι. Τα περισσότερα από τα άκοπα διαμάντια βρέθηκαν από την αστυνομία, αλλά είχαν καταστραφεί από την έντονη θερμότητα της συντριβής.Plane crash ruins cargo of diamonds. Eugene, Oregon: Eugene Register-Guardian (UPI). 10 October 1979, p. 4A.

Δυο ημέρες μετά τη συντριβή της Πτήσης SR 316, οι Ελληνικές Αρχές κατηγόρησαν τον Κυβερνήτη Fritz Schmutz για ανθρωποκτονία εξ αμελείας, μεταξύ άλλων.Hope, Keirin. Swissair pilot charged in Athens crash. St. Petersburg, Florida: St. Petersburg Times (UPI). 10 October 1979, p. 14A. Στη δίκη που έγινε το 1983, βρέθηκε ότι ο Schmutz, μαζί με τον συγκυβερνήτη Deuringer, ήσαν ένοχοι πολλαπλών κατηγοριών συμπεριλαμβανομένης και αυτής της ανθρωποκτονίας εξ αμελείας, της πρόκλησης πολλαπλών σωματικών βλαβών και της παρακώλυσης της εναέριας κυκλοφορίας, καταδικάστηκαν δε σε πέντε και δυόμιση έτη φυλάκισης αντιστοίχως.Greek court sentences pilots for fatal crash. Ottawa, Ontario: Ottawa Citizen (Reuters). 27 April 1983, p. 6. Οι Schmutz και Deuringer αφέθηκαν ελεύθεροι με εγγύηση, ενώ άσκησαν έφεση κατά της ποινής τους.Swiss pilots freed. Montreal, Quebec: The Montreal Gazette (AP). 28 April 1983, p. A10. Ένα χρόνο μετά την καταδίκη τους, το δικαστήριο αποφάνθηκε ότι οι Schmutz και Deuringer θα μπορούσαν να εξαγοράσουν την ποινή της φυλάκισής τους. Κανένας από τους δύο πιλότους δεν ξαναπέταξε μετά το ατύχημα, αλλά συνέχισαν να εργάζονται στη Swissair.Pilots' sentences reduced. Nashua, New Hampshire: Nashua Telegraph (AP). 26 September 1984, p. 3.

Αιτία
Η διερεύνηση του ατυχήματος καθόρισε ως αιτίες το ότι οι χειριστές της πτήσης προσγείωσαν το αεροσκάφος πολύ αργά (μακριά) στον διάδρομο προσγείωσης και με υπερβολική ταχύτητα, μετά από μια μη σταθεροποιημένη τελική προσέγγιση και ότι δεν κατάφεραν να αξιοποιήσουν σωστά την πέδηση του αεροσκάφους και τα συστήματα αντίστροφης ώσης. Αυτά είχαν ως αποτέλεσμα το αεροσκάφος να μην είναι σε θέση να σταματήσει εντός του διαθέσιμου διαδρόμου προσγείωσης και να πραγματοποιήσει υπέρβαση του διαδρόμου.

Ένα μέλος της ομάδας Επιχειρήσεων της Επιτροπής Διερεύνησης Ατυχημάτων είχε διαφορετική γνώμη από τα υπόλοιπα μέλη της Επιτροπής σχετικά με τα αίτια του ατυχήματος, δηλώνοντας ότι πίστευε πως το πλήρωμα δεν συνειδητοποίησε την ταχύτητα και την απόσταση προσγείωσης, δεν ακολούθησε την τεχνική προσγείωσης της εταιρείας σε συνθήκες κακής πέδησης, και δεν αξιοποίησε σωστά τα συστήματα πέδησης και ανάστροφης ώσης του αεροσκάφους.Aircraft accident: McDonnell Douglas DC-8-62 HB-IDE Athens-Ellinikon International Airport. Aviation Safety Network, Flight Safety Foundation.

 Σημειώσεις 

Παραπομπές σημειώσεων

Υποσημειώσεις 

 Παραπομπές 

Εξωτερικοί σύνδεσμοι
  Swissair Flight 316 crash at AirDisaster.com 
  https://aviation-safety.net/database/record.php?id=19791007-0, τελευταία επίσκεψη: 26 Σεπτεμβρίου 2016

Κατηγορία:Αεροπορικά ατυχήματα και συμβάντα στην Ελλάδα